ai4bharat/Pralekha huggingface dataset:
संरक्षण मंत्रालय
नेव्हल वॉर कॉलेज, गोवा येथे 35 व्या नेव्हल हायर कमांड अभ्यासक्रमाच्या समारोप सोहळ्याचे आयोजन
कार्यक्रमाचे प्रमुख पाहुणे म्हणून राज्यपाल पी. एस. श्रीधरन पिल्लई यांची उपस्थिती
34 अधिकाऱ्यांनी पूर्ण केला नेव्हल हायर कमांड अभ्यासक्रम
पणजी, 3 मे 2023
नौदल युद्ध महाविद्यालयात आज 35 व्या नेव्हल हायर कमांड अभ्यासक्रमाचा  समारोप समारंभ आयोजित करण्यात आला होता. यावेळी हे प्रशिक्षण पूर्ण करणाऱ्या 34 अधिकाऱ्यांना पदवी प्रदान करण्यात आली. 1 ऑगस्ट 2022 रोजी सुरू करण्यात आलेल्या या महत्त्वाच्या प्रशिक्षण अभ्यासक्रमामध्ये भारतीय नौदलाचे कॅप्टन आणि लष्कर, हवाई दल आणि तटरक्षक दलातील समकक्ष पदांवरील अधिकारी सहभागी होतात. राष्ट्रीय सुरक्षा, सागरी रणनीती, संयुक्त कारवाया आणि तंत्रज्ञानातील परिवर्तनांवर प्राथमिक लक्ष केंद्रित करून धोरणात्मक आणि ऑपरेशनल  स्तरावरील नेतृत्वासाठी अधिकारी तयार करणे, हे या अभ्यासक्रमाचे उद्दिष्ट आहे. राज्यपाल पी.एस.श्रीधरन पिल्लई हे यावेळी प्रमुख पाहुणे म्हणून उपस्थित होते.
अभ्यासक्रमादरम्यान, सहभागी अधिकाऱ्यांनी देशासाठी आणि विशेषतः सशस्त्र दलांसाठी धोरणात्मक आणि परिचालनविषयक महत्त्वाच्या विविध विषयांवर संशोधन केले. या अभ्यासक्रमात सहभागी झालेल्या अधिकाऱ्यांमध्ये भारतीय नौदलाचे 25 अधिकारी, भारतीय लष्कर आणि भारतीय वायुसेनेचे प्रत्येकी चार अधिकारी आणि तटरक्षक दलाच्या एका अधिकाऱ्याचा सहभाग होता. पदवीधर अधिकारी आता सशस्त्र दलात प्रमुख पदांवर काम करतील आणि धोरण तयार करण्यात तसेच निर्णय घेण्यामध्ये महत्वाची भूमिका बजावतील.
राज्यपाल पी. एस. श्रीधरन पिल्लई यांनी पदक विजेत्यांचे अभिनंदन केले आणि अधिकाऱ्यांची चिकाटी आणि व्यावसायिक उत्कृष्टतेबद्दल कौतुक केले. भारताच्या संरक्षण दलांमधील शिस्तीचीही त्यांनी प्रशंसा केली.
कॅप्टन राजीव तिवारी यांना सर्वोत्कृष्ट प्रबंधासाठी नौदल प्रमुख सुवर्ण पदक आणि द्वितीय क्रमांकाच्या सर्वोत्कृष्ट प्रबंधासाठी कॅप्टन विक्रम आहुजा यांना फ्लॅग ऑफिसर कमांडिंग-इन-चीफ  रौप्य पदक प्रदान करण्यात आले. कॅप्टन कुणाल भारद्वाज यांना सर्वोत्कृष्ट ऑपरेशन रिसर्च पेपरसाठी फ्लॅग ऑफिसर कमांडिंग-इन-चीफ  रौप्य पदक प्रदान करण्यात आले, तर कॅप्टन वरुण पणीकर आणि कर्नल आरआर लड्ढा यांना द्वितीय क्रमांकाच्या उत्कृष्ट पेपरसाठी फ्लॅग ऑफिसर कमांडिंग-इन-चीफ  रौप्य पदक प्रदान करण्यात आले.
मोस्ट स्पिरीटेड ऑफिसर, या श्रेणीमध्ये, पहिल्या चीफ ऑफ डिफेन्स स्टाफच्या  स्मरणार्थ, नव्याने सुरु करण्यात आलेली जनरल बिपिन रावत ट्रॉफी, कॅप्टन सूरज जेम्स राबेरा यांना या कार्यक्रमात प्रदान करण्यात आली.
प्रमुख पाहुणे राज्यपाल पी. एस. श्रीधरन पिल्लई, यांच्यासह व्हाईस ॲडमिरल एमए हम्पीहोली- फ्लॅग ऑफिसर कमांडिंग-इन-चीफ, सदर्न नेव्हल कमांड, कला हरी कुमार- नेव्ही वेल्फेअर अँड वेलनेस असोसिएशनच्या , अध्यक्ष, मधुमती हम्पीहोली- NWWA  आणि दिवंगत जनरल बिपिन रावत यांच्या मुली देखील या कार्यक्रमाला उपस्थित होत्या.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
अल्पसंख्यांक मंत्रालय
मुंबईतील 40 व्या हुनर हाटचा भव्य सांगता सोहळा
सांस्कृतिक कार्यक्रम, संगीत आणि लेझर लाइट्स शो हे भव्य समारोप सोहोळ्याचे आकर्षण
मुंबई, 26 एप्रिल 2022
केंद्रीय अल्पसंख्याक व्यवहार मंत्री मुख्तार अब्बास नक्वी यांनी आज सांगितले की, 40 वा हुनर हाट देशातील लोप पावत चाललेल्या पारंपरिक कलांचे प्रदर्शन करण्याचे व्यासपीठ बनले आहे. मुंबईतील 40 व्या "हुनर हाट" च्या औपचारिक समारोप समारंभाला संबोधित करताना, नक्वी म्हणाले, 'सर्कस असो किंवा पारंपारिक हस्तकला, हातमाग, आम्ही देशाच्या विविध भागांतील कलाकारांना एकत्र आणण्यात यशस्वी झालो आहोत. मुंबईतील वांद्रे -कुर्ला संकुलातील एमएमआरडीए मैदानावर आयोजित विविध सांस्कृतिक कार्यक्रम, संगीत आणि लेझर लाइट शो हे या भव्य समारोप सोहोळ्याचे आकर्षण होते.
भव्य सोहोळ्याचा एक भाग म्हणून "स्वातंत्र्याच्या अमृत महोत्सवावर" विविध सांस्कृतिक संगीत कार्यक्रम आणि लेझर लाइट शोचे आयोजन करण्यात आले होते.
पंकज उधास, अन्नू कपूर, सुरेश वाडकर, सुदेश भोसले, रूपकुमार राठोड आणि सोनाली राठोड, तलत अजीज, अल्ताफ राजा, शब्बीर कुमार, शैलेंद्र सिंग, साधना सरगम, दिलबाग सिंग, नूरन भगिनी, एहसान कुरेशी, भूपिंदर सिंग , साबरी बंधू, कविता पौडवाल, रेखा राज, ज्युनियर मेहमूद आणि देशातील अन्य नामवंत कलाकारांचा सत्कार करण्यात आला.
या कलाकारांनी देशभरात आयोजित केलेल्या वेगवेगळ्या “हुनर हाट” मध्ये सादरीकरण केले आहे. या कलाकारांचे सांस्कृतिक आणि सांगीतिक कार्यक्रम यूट्यूब, फेसबुक, ट्विटर आणि इतर सोशल मीडिया प्लॅटफॉर्मवर थेट प्रदर्शित केले जातात जे लाखो लोक थेट पाहतात.
"हुनर हाट" च्या यशस्वी आणि गौरवशाली प्रवासात महत्त्वपूर्ण भूमिका बजावलेले, केंद्रीय अल्पसंख्याक व्यवहार मंत्रालयाचे माजी आणि आजी वरिष्ठ अधिकारी आणि नामवंत कलाकारांचा औपचारिक सांगता समारंभात सत्कार करण्यात आला.
अल्पसंख्याक व्यवहार मंत्रालयाचे माजी सचिव राकेश गर्ग, अमेझिंग लुइखम, शैलेश आणि पी.के. दास; मंत्रालयाचे माजी अतिरिक्त सचिव आणि राष्ट्रीय अल्पसंख्याक आयोगाचे सचिव एस.के. देव वर्मन, अल्पसंख्याक व्यवहार मंत्रालयाच्या सहसचिव निगार फातिमा साहिबा, निरुपमा कोटरु, सी.पी.एस. बक्षी आणि श्रीनिवास दंडा, मंत्रालयातील माजी सहसचिव राखी गुप्ता भंडारी आणि मनोज कुमार सेठी, राष्ट्रीय अल्पसंख्याक विकास आणि वित्त महामंडळाचे माजी मुख्य व्यवस्थापकीय संचालक शाहबाज अली, मंत्रालयाचे माजी संचालक पी. के. ठाकूर आणि इतरांचा सत्कार करण्यात आला.
हुनर हाट उद्या 27 एप्रिल 2022 पर्यंत जनतेसाठी खुले आहे.PIB Mumbai | S.Kakade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 72
सांख्यिकी आणि कार्यक्रम अंमलबजावणी मंत्रालय
वर्ष 2020-21 च्या पहिल्या तिमाहीसाठी  सकल देशांतर्गत उत्पादनाचे अंदाज
नवी दिल्ली, 31 ऑगस्ट 2020
सांख्यिकी व कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने , 2020-21 च्या पहिल्या तिमाहीसाठी  सकल देशांतर्गत उत्पादना चा जीडीपीच्या खर्चाच्या घटकांच्या संबंधित त्रैमासिक अंदाजासह स्थिर मूल्य  आणि चालू मूल्य अंदाज जाहीर केला आहे.
आर्थिक वर्ष 2020-21 च्या पहिल्या तिमाहीत स्थिर मूल्य  साठी जीडीपी 26.90 लाख कोटी रुपये असेल असा अंदाज वर्तवण्यात आला आहे, वर्ष 2019-20 च्या तिसऱ्या तिमाहीत ते 35.35 लाख कोटी रुपये होते. 2019-20 च्या पहिल्या तिमाहीतील 5.2 टक्क्यांच्या वृद्धीच्या तुलनेत यामध्ये 23.9 टक्क्यांची घसरण निदर्शनाला आली आहे.
आर्थिक वर्ष 2020-21 च्या पहिल्या तिमाहीत चालू मूल्य साठी जीडीपी 38.08 लाख कोटी रुपये असेल असा अंदाज वर्तवण्यात आला आहे, वर्ष 2019-20 च्या तिसऱ्या तिमाहीत ते 49.18 लाख कोटी रुपये होते. 2019-20 च्या पहिल्या तिमाहीतील 8.1 टक्क्यांच्या वृद्धीच्या तुलनेत यामध्ये 22.6 टक्क्यांची घसरण निदर्शनाला आली आहे.
पहिल्या तिमाहीचा अंदाज कृषी, सहकार आणि शेतकरी कल्याण विभागाकडून प्राप्त झालेल्या वर्ष 2019-20 च्या रबी हंगामातील  कृषी उत्पादनावर; प्रामुख्याने पशुसंवर्धन व दुग्धशाळा विभागातील पशुधन क्षेत्रासाठी दूध, अंडी, मांस आणि लोकर यांच्या उत्पादनांचे निर्धारित लक्ष्य, आणि मत्स्यपालन विभागातील माशांचे उत्पादनाचा डेटा यावर आधारित आहे.
औद्योगिक उत्पादन निर्देशांक ; महालेखा नियंत्रक  द्वारे नियंत्रित केंद्र सरकारच्या खर्चाचा मासिक लेखा, एप्रिल ते जून 2020-21 या कालावधीसाठी नियंत्रक आणि महालेखा परीक्षक  द्वारे नियंत्रित राज्य सरकारांच्या खर्चाचा मासिक लेखा वापरण्यात आला आहे. अंदाजपत्र तयार करताना एप्रिल ते जून 2020-21 या कालावधीतील रेल्वे, रस्ते, हवाई आणि जल वाहतूक इत्यादी, वाहतुकीच्या क्षेत्रासह दळणवळण, बँकिंग आणि विमा यासारख्या प्रमुख क्षेत्रांची कामगिरी विचारात घेतली आहे. बीएसई / एनएसईकडून प्राप्त आकडेवारीच्या आधारे एप्रिल ते जून 2020-21 दरम्यान कॉर्पोरेट क्षेत्राची कामगिरी लक्षात घेतली गेली आहे.
अंदाजानुसार वापरलेल्या मुख्य निर्देशकांमधील टक्केवारी बदल खाली सूचीबद्ध आहेत:
M.Chopade /S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 249
पंतप्रधान कार्यालय
शिक्षक दिनानिमित्त पंतप्रधानांनी शिक्षकांप्रति व्यक्त केली आदरभावना
नवी दिल्ली, 5 सप्टेंबर 2023
पंतप्रधान नरेंद्र मोदी यांनी आजच्या शिक्षक दिनानिमित्त विद्यार्थ्यांच्या स्वप्नांना प्रेरणा देणाऱ्या, भविष्य घडवणाऱ्या आणि जिज्ञासा जागवणाऱ्या सर्व शिक्षकांची प्रशंसा केली आहे.
एका X पोस्टमध्ये पंतप्रधान म्हणाले;
“#TeachersDay निमित्त स्वप्नांना प्रेरणा देणाऱ्या, भविष्य घडवणाऱ्या आणि जिज्ञासा जागवणाऱ्या सर्व शिक्षकांप्रति आपण आदर व्यक्त करतो. काल शिक्षकांशी साधलेल्या संवादादरम्यानची आणखी काही क्षणचित्रे.”N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
व्यवसाय सुलभता
नवी दिल्ली, 16 सप्टेंबर 2020
राज्ये आणि केंद्रशासित प्रदेशांच्या सरकारांच्या समन्वयाने उद्योग आणि अंतर्गत व्यापार प्रोत्साहन विभाग  राज्ये आणि केंद्रशासित प्रदेशांमध्ये व्यवसाय नियामक वातावरण सुधारण्यावर काम करत आहे. यामध्ये राज्ये आणि केंद्रशासित प्रदेशांशी सल्लामसलत करून व्यवसाय सुलभता आणणार्या सुधारणांचा समावेश आहे. एकदा चाचपणी केल्यानंतर या सुधारणा कृती आराखड्यात संकलित केल्या जातात आणि कालबद्ध अंमलबजावणीसाठी राज्ये आणि केंद्रशासित प्रदेशांबरोबर सामायिक केली जाते. राज्ये आणि केंद्रशासित प्रदेशांनी केलेली कामगिरी ईओडीबी पोर्टलवर  अद्ययावत केली जाते. कृती आराखड्याच्या अंमलबजावणीच्या आधारावर राज्ये आणि केंद्रशासित प्रदेशांचे मूल्यांकन डीपीआयआयटीद्वारे केले जाते.
राज्य सुधारणा कृती आराखड्यांतर्गत डीपीआयआयटीने आतापर्यंत त्याच्या मूल्यांकनाच्या चार आवृत्त्या प्रसिद्ध केल्या आहेत. पहिले मूल्यांकन 14 सप्टेंबर, 2015 रोजी प्रसिद्ध केले गेले, त्यानंतर दुसरे आणि तिसरे मूल्यांकन 31 ऑक्टोबर, 2016 आणि 10 जुलै, 2018 रोजी प्रसिद्ध केले गेले. अलिकडचे मूल्यांकन 5 सप्टेंबर, 2020 रोजी प्रसिद्ध करण्यात आले. पाचव्या आवृत्तीत, डीपीआयआयटीने 301-कलमी राज्य सुधारणा कृती आराखडा 2020 तयार केला आणि 25 ऑगस्ट, 2020 रोजी राज्ये / केंद्रशासित प्रदेशांबरोबर सामायिक केला. क्षेत्रीय व्याप्ती सुनिश्चित करण्यासाठी अनेक क्षेत्र-निहाय सुधारणांबरोबर कृती आराखड्यात 24 सुधारणा क्षेत्राचा समावेश आहे.
तळागाळापर्यंत सुधारणांचा कार्यक्रम नेण्याच्या उद्देशाने डीपीआयआयटीने 213 -कलमी जिल्हा सुधारणा कृती योजना तयार केली व ती राज्य व केंद्रशासित प्रदेशांबरोबर सामायिक केली, ज्यात 8 सुधारणा क्षेत्र आहेत. यात व्यवसाय सुरू करणे, शहरी स्थानिक संस्था सेवा , जमीन सुधारणा , जमीन प्रशासन व मालमत्ता नोंदणी सक्षम करणारे, बांधकामांना मान्यता, कर भरणे, विविध आणि तक्रार निवारण / कागदविरहित न्यायालये आणि कायदा व सुव्यवस्था यांचा समावेश आहे.
सुधारणांच्या अंमलबजावणीसाठी राज्य / केंद्रशासित प्रदेशांना विशिष्ट निधी दिला जाणार नाही. सुधारणा कृती आराखड्याच्या अंमलबजावणीसंदर्भातील चिंता दूर करण्यासाठी डीपीआयआयटी राज्ये / केंद्रशासित प्रदेशांसाठी कार्यशाळा / चर्चासत्रे आयोजित करून राज्यांना मदत करते.
डीपीआयआयटीने 301-कलमी राज्य सुधारणा कृती आराखडा ,2020 तयार केला असून 25 ऑगस्ट, 2020 रोजी राज्य / केंद्रशासित प्रदेशांशी सामायिक केला आहे. कृती आराखड्यात 24 सुधारणा क्षेत्र असून क्षेत्र-निहाय दृष्टीकोन प्रोत्साहित करते जेणेकरुन देशातील विविध क्षेत्रात सक्षम व्यवसाय वातावरण तयार होईल. वेगवेगळ्या क्षेत्रात व्यापार परवाना, आरोग्यसेवा , कायदेशीर मोजमाप, फायर लायसन्स / एनओसी, सिनेमा हॉल, आदरतिथ्य , दूरसंचार , चित्रपट चित्रीकरण आणि पर्यटन यांचा समावेश आहे.
केंद्रीय वाणिज्य आणि उद्योग मंत्री पीयूष गोयल यांनी आज लोकसभेत लेखी उत्तरात ही माहिती दिली.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
वाणिज्य आणि उदयोग मंत्रालय
भारतातील घाऊक किमतीवर आधारित निर्देशांकाची ऑगस्ट, 2021 महिन्यासाठीची आकडेवारी 
वाणिज्य सल्लागार, उद्योग व अंतर्गत व्यापार प्रोत्साहन विभाग, यांचे कार्यालय भारतात घाऊक किमतीवर आधारित निर्देशांकाची ऑगस्ट, 2021 महिन्यासाठीची आकडेवारी , जाहीर करत आहे. या प्रसिद्धी पत्रकात ऑगस्ट, 2021ची प्राथमिक आकडेवारी असून जून, 2021 ची आकडेवारी अंतिम आहे. घाऊक किंमत निर्देशांक,  महिन्यातील दोन आठवड्याच्या अंतराने तसेच संस्थात्मक स्रोतांकडून व देशभरातील निवडक उत्पादक कंपन्यांकडून प्राप्त झालेल्या माहितीच्या आधारावर प्रत्येक महिन्याच्या 14 तारखेला  जाहीर केला जातो. दहा आठवड्यानंतर अंतिम निर्देशांक जाहीर केला जातो आणि त्या नंतर तो गोठवला जातो.
ऑगस्ट 2021 या महिन्यासाठी प्राथमिक वार्षिक महागाई दर 11.3% असून, ऑगस्ट 2020च्या तुलनेत 0.41% आहे. गेल्या वर्षी याच महिन्यातील दराच्या तुलनेत, खाद्येतर वस्तू, खनिज तेल, कच्चे तेल आणि नैसर्गिक गॅस, मुलभूत धातू, खाद्य पदार्थ, वस्त्रे, रसायने आणि रासायनिक उत्पादने या सारख्या उत्पादनांच्या किमितीत वाढ झाल्याने, ऑगस्ट 2021मध्ये महागाईचा उच्च दर नोंदवला गेला.
चलनवाढ आणि घाऊक किमतीवर आधारित घटकांमध्ये मागील तीन महिन्यामधील वार्षिक बदल पुढीलप्रमाणे
|
|
Index Numbers & Annual Rate of Inflation|
|
All Commodities/Major Groups
|
|
Weight 
|
|
Jun-21 
|
|
Jul-21 
|
|
Aug-21 
|
|
Index
|
|
Inflation
|
|
Index
|
|
Inflation
|
|
Index
|
|
Inflation
|
|
All Commodities
|
|
100
|
|
133.7
|
|
12.07
|
|
134.5
|
|
11.16
|
|
135.9
|
|
11.39
|
|
I Primary Articles
|
|
22.6
|
|
153.0
|
|
8.59
|
|
153.4
|
|
5.72
|
|
155.8
|
|
6.20
|
|
II Fuel & Power
|
|
13.2
|
|
110.7
|
|
29.32
|
|
114.3
|
|
26.02
|
|
116.0
|
|
26.09
|
|
III Manufactured Products
|
|
64.2
|
|
131.6
|
|
10.96
|
|
132.0
|
|
11.20
|
|
133.0
|
|
11.39
|
|
Food Index
|
|
24.4
|
|
158.7
|
|
6.72
|
|
159.3
|
|
4.46
|
|
159.6
|
|
3.43
ऑगस्ट 2021 साठी घाऊक किमतीवर आधारित निर्देशांकात मासिक बदल  1.04% होता. गेल्या सहा महिन्यात घाऊक किमतीवर आधारित निर्देशांकात झालेले मासिक बदल खालील प्रमाणे आहेत:
|
|
Month Over Month  change in WPI Index#
|
|
All Commodities/Major Groups
|
|
Weight
|
|
Mar-21
|
|
Apr-21
|
|
May-21
|
|
Jun-21
|
|
Jul-21 
|
|
Aug-21 
|
|
All Commodities
|
|
100
|
|
1.41
|
|
1.62
|
|
0.68
|
|
0.60
|
|
0.60
|
|
1.04
|
|
I Primary Articles
|
|
22.62
|
|
0.20
|
|
2.78
|
|
-0.86
|
|
1.86
|
|
0.26
|
|
1.56
|
|
II Fuel & Power
|
|
13.15
|
|
3.31
|
|
-0.27
|
|
0.83
|
|
0.82
|
|
3.25
|
|
1.49
|
|
III Manufactured Products
|
|
64.23
|
|
1.51
|
|
1.56
|
|
1.23
|
|
0.08
|
|
0.30
|
|
0.76
|
|
Food Index
|
|
24.38
|
|
0.33
|
|
3.18
|
|
0.00
|
|
-0.06
|
|
0.38
|
|
0.19
प्रसिद्धी पत्रकाची पुढील तारीख: घाऊक किमतीवर आधारित निर्देशांकाचे सप्टेंबर, 2021 साठीचे आकडे 14/10/2021रोजी जाहीर केले जातील.
अधिक माहितीसाठी कृपया इंग्रजी प्रसिद्धी पत्रक येथे बघावे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 5 ऑगस्ट 2022
राष्ट्रव्यापी कोविड लसीकरण मोहिमेंतर्गत आतापर्यंत 205.59 कोटी लसीच्या मात्रा देण्यात आल्या आहेत.
गेल्या 24 तासांत 36,95,835 मात्रा देण्यात आल्या.
भारतातील सध्या उपचार घेत असलेल्या सक्रीय रूग्णांची संख्या 1,35,364 इतकी आहे
सध्याची सक्रीय रुग्ण संख्या 0.31% इतकी आहे
रुग्ण बरे होण्याचा सध्याचा दर 98.50% इतका आहे
गेल्या 24 तासांत 21,595 रूग्ण कोविडमधून बरे झाले असून, बरे झालेल्या एकूण रूग्णांची संख्या आता 4,34,45,624 इतकी झाली आहे
गेल्या 24 तासांत देशात कोविडच्या 20,551 नव्या रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 87.71 कोटी चाचण्या करण्यात आल्या असून 4,00,110 चाचण्या गेल्या 24 तासांमध्ये करण्यात आल्या.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
आरोग्य आणि कुटुंब कल्याण मंत्रालय
नि:क्षय मित्र उपक्रमाची अद्ययावत माहिती
नवी दिल्ली, 14 मार्च 2023
प्रधानमंत्री क्षयमुक्त भारत अभियान  या आरोग्य आणि कुटुंब कल्याण मंत्रालयाद्वारे राबविण्यात आलेल्या मोहिमेअंतर्गत, देशभरातील 9.69 लाख दत्तकासाठी संमती दिलेल्या क्षयरुग्णांपैकी 9.55 रुग्ण नि:क्षय मित्रांनी दत्तक घेतले आहेत. .
2025 पर्यंत म्हणजेच जागतिक उद्दिष्टाच्या पाच वर्षे आधी, क्षयरोगाशी संबंधित शाश्वत विकास उद्दिष्टे साध्य करण्याच्या दृष्टीने राष्ट्रीय क्षय निर्मूलन उपक्रमांद्वारे पुढीलप्रमाणे प्रमुख कार्यक्रम राबविले जातात:
- अधिक प्रमाणात रुग्ण असलेल्या भागात लक्ष्यित हस्तक्षेप करण्यासाठी राज्य आणि जिल्हा विशिष्ट धोरणात्मक योजना.
- औषधांना न जुमानणाऱ्या क्षयरोगासह क्षय रुग्णांना मोफत औषधे आणि निदानाची तरतूद.
- महत्त्वाच्या असुरक्षित आणि सह-व्याधीबाधित लोकसंख्येमधील सक्रिय क्षय रुग्ण शोधून काढण्याची मोहीम.
- आयुष्मान भारत - आरोग्य आणि निरामय केंद्रांसोबत एकत्रितपणे काम करत, तपासणी आणि उपचार सेवा समाजाच्या जवळ नेण्यासाठी उपाययोजना.
- क्षय रुग्ण ओळखून त्यांचे व्यवस्थापन करण्यासाठी प्रोत्साहन देत खाजगी क्षेत्रातील सहभाग वाढवणे.
- निदान प्रयोगशाळांची संख्या उप-जिल्हा स्तरापर्यंत वाढवणे.
- क्षय रुग्णांना पोषण आधार देण्यासाठी नि:क्षय पोषण योजना.
- रोगाबाबत दुषित दृष्टीकोन नष्ट करण्यासाठी, सामुदायिक जागरूकता वाढवण्यासाठी आणि आरोग्यवर्धक वर्तन सुधारण्यासाठी आयईसी  मोहिमा तीव्र करणे.
- विविध मंत्रालयांच्या सहभागासह बहु-क्षेत्रीय प्रतिसाद वाढवणे.
- फुफ्फुसांतील क्षयरुग्णांच्या संपर्कात येणाऱ्या नातेवाईकांसाठी क्षय प्रतिबंधात्मक थेरपी वाढवणे.
- नि:क्षय नावाच्या रुग्ण-आधारित वेब-आधारित पोर्टलद्वारे अधिसूचित क्षय प्रकरणांचा मागोवा घेणे.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज राज्यसभेत एका लेखी उत्तरात ही माहिती दिली.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
आरोग्य आणि कुटुंब कल्याण मंत्रालय
केंद्रीय आरोग्यमंत्री डॉ मनसुख मांडवीय यांनी भारत स्वास्थ्य महोत्सवाला केले संबोधित
स्वातंत्र्यप्राप्तीनंतर देशातील आरोग्य सेवा क्षेत्रात आमूलाग्र परिवर्तन घडवून आणणाऱ्या वैद्यकीय क्षेत्रातील व्यक्तींच्या सन्मानार्थ भारत स्वास्थ्य महोत्सव पद्म डॉक्टर परिषदेचे आयोजन
पंतप्रधान नरेंद्र मोदी यांच्या मार्गदर्शनानुसार पद्म पुरस्कार निवड प्रक्रियेत मोठा बदल घडून आला असून आता सर्वसामान्य व्यक्तीचा देखील या पुरस्काराने गौरव होऊ शकतो : डॉ भारती प्रवीण पवार
नवी दिल्ली, 22 ऑगस्ट 2022
“पुरस्कार विजेत्याला मिळतो, तर सन्मान देशासाठी जगणाऱ्याचा होतो”, असे उद्गार केंद्रीय आरोग्यमंत्री डॉ मनसुख मांडवीय यांनी ‘भारत स्वास्थ्य’ महोत्सवाला संबोधित करताना काढले, या कार्यक्रमाला केंद्रीय आरोग्य राज्यमंत्री डॉ भारती प्रवीण पवार उपस्थित होत्या. देशाला स्वातंत्र्य मिळाल्यानंतर आरोग्य क्षेत्रात मोलाचे योगदान देऊन उल्लेखनीय कार्य केलेल्या पद्म पुरस्कार विजेत्या डॉक्टरांच्या सन्मानार्थ हा कार्यक्रम आयोजित करण्यात आला होता. यावेळी केंद्रीय आरोग्य सचिव राजेश भूषण आणि आरोग्य आणि कुटुंब कल्याण मंत्रालयाच्या राष्ट्रीय आरोग्य प्राधिकरणाचे मुख्य कार्यकारी अधिकारी डॉ आर एस शर्मा यांचीही उपस्थिती होती.
भारताला स्वातंत्र्य मिळाल्यापासून देशातील आरोग्य क्षेत्रात अद्वितीय योगदान देणाऱ्या पद्म पुरस्कार प्राप्त डॉक्टरांचा गौरव करण्याच्या उद्देशाने पद्म डॉक्टर्स परिषदेची रचना करण्यात आहे.
पंतप्रधान नरेंद्र मोदी यांच्या मार्गदर्शनानुसार पद्म पुरस्कार निवड प्रक्रियेत मोठा बदल घडून आला असून आता सर्वसामान्य व्यक्तीचा देखील या पुरस्काराने गौरव होऊ शकतो, कारण आता नामांकन मिळालेल्या व्यक्तीच्या नावाला नव्हे तर त्या व्यक्तीच्या कार्यावर भर दिला जातो असे डॉ भारती प्रवीण पवार यांनी सरकारच्या प्रयत्नांविषयी बोलताना सांगितले. प्रत्येकाने येणाऱ्या पिढीला प्रेरणा मिळत राहील असे कार्य करण्याचे आणि स्वतःची क्षमता आणि सामर्थ्य वाढवून आरोग्य क्षेत्रात भारत जगाचे नेतृत्व करण्यासाठी सिद्ध होईल असे योगदान देण्याचे आवाहन त्यांनी केले.
S.Thakur/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
भूविज्ञान मंत्रालय
स्वातंत्र्याच्या अमृत महोत्सवाचे औचित्य साधून देशभरात 75 दिवस 75 समुद्र किनाऱ्यांवर साफसफाई केली जाणार
नवी दिल्ली, 16 जून 2022
केंद्रीय राज्य मंत्री  विज्ञान आणि तंत्रज्ञान, पृथ्वी विज्ञान , राज्यमंत्री पंतप्रधान कार्यालय, सार्वजनिक तक्रार निवारण, निवृत्तीवेतन, अणु उर्जा आणि अवकाश डॉ जितेंद्र सिंह यांच्या अध्यक्षतेखाली आज ‘आंतरराष्ट्रीय समुद्र किनारे स्वच्छता दिन 2022’ तयारीची आढावा बैठक संपन्न झाली. हा दिवस 17 सप्टेंबर 2022 रोजी पृथ्वी भवन, पृथ्वी विज्ञान मंत्रालयाच्या मुख्यालयात साजरा करण्यात येईल.
हा आंतरराष्ट्रीय कार्यक्रम दर वर्षी सप्टेंबर महिन्याच्या तिसऱ्या शनिवारी साजरा केला जातो, असे डॉ सिंग यांनी सांगितले. यावर्षी हा कार्यक्रम 17 सप्टेंबरला साजरा होणार आहे. योगायोगाने त्यादिवशी पंतप्रधान नरेंद्र मोदी यांचा जन्मदिवस देखील असतो. पंतप्रधान मोदी हे स्वच्छतेबद्दल आग्रही असतात आणि त्यांनी देशात स्वच्छतेची, समुद्र किनारे, पर्यावरण आणि हवामान यांचे सर्व प्रकारे संरक्षण याची सुरवात केली आहे.
सध्या आपण स्वातंत्र्याचा अमृत महोत्सव देखील साजरा करतो आहोत असे डॉ सिंग म्हणाले, 3 जुलै ते 17 सप्टेंबर 2022 या 75 दिवसांत देशातील 75 समुद्र किनाऱ्यांवर स्वच्छता मोहीम राबविली जाईल. या वर्षीचा कार्यक्रम विशेष असणार आहे, हा आतापर्यंतचा सर्वाधिक कालावधीचा असेल आणि यात लोकांचा आजवरचा सर्वाधिक सहभाग असेल. देशाच्या किनारी भागांच्याच नाही तर इतर भागांच्या समृद्धीसाठी ‘स्वच्छ सागर, सुरक्षित सागर’ हा संदेश पोहोचविण्यासाठी यात सामान्य जनतेचा सहभाग महत्वाचा आहे, असे डॉ सिंह यांनी सांगितले.
समुद्र किनाऱ्यांवरून 1,500 टन कचरा काढणे हे या मोहिमेचे लक्ष्य आहे, ज्यामुळे सागरी जीवांना मोकळा श्वास घेता येईल आणि किनाऱ्यावर राहणाऱ्या लोकांना देखील याचा लाभ होईल.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
नागरी उड्डाण मंत्रालय
कृषी उडान 2.0 योजनेअंतर्गत 29 राज्ये समाविष्ट
फलोत्पादन, मत्स्यपालन, पशुधन आणि प्रक्रिया उत्पादने यांसारख्या कृषी-उत्पादनांची हवाई वाहतूक वाढवण्यासाठी कृषी उडान योजना 2.0 ही योजना
नवी दिल्ली, 10 फेब्रुवारी 2022
प्रामुख्याने डोंगराळ भाग, ईशान्येकडील राज्ये आणि आदिवासी भागातील नाशवंत अन्न उत्पादनांची वाहतूक करण्यावर लक्ष केंद्रित करणाऱ्या कृषी उडान योजना 2.0 ची घोषणा 27 ऑक्टोबर 2021 रोजी करण्यात आली असून या योजनेच्या विद्यमान तरतुदींमध्ये वाढ करण्यात आली आहे. या योजने अंतर्गत, हवाई वाहतुकीद्वारे कृषी-उत्पादनांची वाहतूक सुलभ करणे आणि त्याला प्रोत्साहन देण्याच्या दृष्टीने, भारतीय विमानतळ प्राधिकरण  प्रामुख्याने ईशान्य, डोंगराळ आणि आदिवासी प्रदेशातील सुमारे 25 आणि इतर प्रदेश/क्षेत्रातील 28 विविमानतळांवर भारतीय मालवाहू आणि पी टू सी  विमानांसाठी लँडिंग, पार्किंग, टर्मिनल नॅव्हिगेशनल लँडिंग शुल्क  आणि रूट नेव्हिगेशन सुविधा शुल्क  ही शुल्क पूर्णपणे माफ करते.
कृषी उत्पादनांच्या वाहतुकीसाठी लॉजिस्टिक सेवा बळकट करण्याच्या दृष्टीने, नागरी हवाई वाहतूक मंत्रालय, कृषी आणि शेतकरी कल्याण मंत्रालय, पशुसंवर्धन आणि दुग्धव्यवसाय विभाग, मत्स्यव्यवसाय विभाग, अन्न प्रक्रिया उद्योग मंत्रालय, वाणिज्य विभाग, आदिवासी व्यवहार मंत्रालय, ईशान्य क्षेत्र विकास मंत्रालय अशी आठ मंत्रालये/विभाग त्यांच्या विद्यमान योजनांचा लाभ देत परस्परांशी समन्वय साधत कृषी उडान योजनेची अंमलबजावणीत करतात. कृषी उडान योजनेंतर्गत कोणत्याही विशिष्ट निधीची तरतूद नाही,
अंदमान आणि निकोबार, आंध्र प्रदेश, अरुणाचल प्रदेश, आसाम, बिहार, चंदीगढ, छत्तीसगड, गोवा, गुजरात, हिमाचल प्रदेश, जम्मू आणि काश्मीर, झारखंड, केरळ, लदाख, लक्षद्वीप, मध्य प्रदेश, महाराष्ट्र, मणिपूर, मेघालय, मिझोराम, नागालँड, पंजाब, राजस्थान, सिक्कीम, तामिळनाडू, त्रिपुरा, उत्तर प्रदेश, उत्तराखंड आणि पश्चिम बंगाल.अशी 29 राज्ये कृषी उडान 2.0 योजनेअंतर्गत समाविष्ट आहेत.
आसामसह ईशान्य प्रदेशातील राज्यांमधील सर्व विमानतळ या योजनेंतर्गत समाविष्ट आहेत. फलोत्पादन, मत्स्यउत्पादन, पशुधन आणि प्रक्रिया उत्पादने यांसारख्या कृषी उत्पादनांच्या वाहतुकीसाठी हवाई वाहतूकीचा हिस्सा वाढवणे ,हा कृषी उडान योजना 2.0 चा मुख्य उद्देश आहे.
विशेषत: ईशान्येकडील  देशाच्या डोंगराळ आणि आदिवासी प्रदेशात उत्पादित होणाऱ्या सर्व कृषी उत्पादनांसाठी विना अडथळा , किफायतशीर, कालबद्ध हवाई वाहतूक आणि संबंधित लॉजिस्टिक सुनिश्चित करणे हे या योजनेचे उद्दिष्ट आहे.
नागरी हवाई वाहतूक मंत्री ज्योतिरादित्य एम. सिंधिया यांनी आज लोकसभेत एका प्रश्नाच्या लेखी उत्तरात ही माहिती दिली.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
आरोग्य आणि कुटुंब कल्याण मंत्रालय
भारत आणि कंबोडिया दरम्यान आरोग्य- औषध क्षेत्रातील सहकार्य सामंजस्य करारांना मंत्रिमंडळाची मान्यता
पंतप्रधान, श्री नरेंद्र मोदी यांच्या अध्यक्षतेखाली झालेल्या केंद्रिय मंत्रीमंडळाच्या बैठकीत आज भारत आणि कंबोडिया यांच्यातील आरोग्य आणि औषध क्षेत्रातील सहकार्याबद्दलच्या सामंजस्य करारांना मान्यता देण्यात आली.
हा द्विपक्षीय सामंजस्य करार, आरोग्य क्षेत्रातील संयुक्त उपक्रम आणि तंत्रज्ञान विकासाच्या माध्यमातून दोन्ही देशांमधील सहकार्याला प्रोत्साहित करेल. भारत आणि कंबोडिया यांच्यातील द्विपक्षीय संबंधांना यामुळे अधिक बळकटी मिळेल. हा सामंजस्य करार त्याच्या स्वाक्षरीच्या तारखेपासून लागू होईल आणि तो पुढील पाच वर्षांच्या कालावधीसाठी लागू राहील.
दोन्ही सरकारांमध्ये खालील क्षेत्रात सहकार्य करार करण्यात आला :
1 माता आणि बाल आरोग्य;
2 कुटुंब नियोजन;
3 एचआयव्ही / एड्स आणि क्षयरोग;
4 औषधे आणि फार्मास्युटिकल्स;
5 तंत्रज्ञान हस्तांतरण;
6 सार्वजनिक आरोग्य आणि रोगशास्त्र;
7 रोग नियंत्रण  ;
8 वैद्यकीय संशोधन आणि विकास, कंबोडियाच्या राष्ट्रीय नैतिक समितीच्या मान्यतेच्या अधीन आणि भारतातील संबंधित विभाग / मंत्रालयाच्या मंजुरीच्या अधीन;
9 वैद्यकीय शिक्षण;
10 सार्वजनिक आरोग्याच्या क्षेत्रात आरोग्य सेवकांचा विकास;
11 क्लिनिकल, पॅरा-क्लिनिकल आणि व्यवस्थापन कौशल्यांचे प्रशिक्षण; आणि
12 परस्परांच्या सामंजस्यातून सहकार्य करण्याचे अन्य कोणतेही क्षेत्र